Nagtatrabaho ka dito?
Bisita ako.
A, okay.
Sige. Ayos lang bang dito ka muna saglit?
Sorry, na-late ako.
Ayos lang. Nakita kitang parating sa camera.
Ibababa na siya.
Balita ko, nasangkot siya sa marahas na insidente.
Saan mo nalaman?
May nag-report.
-Makakatulong 'yon kung… -Kailangan ba 'yon?
Sa ia-assess mo?
Gusto kong makita.
Okay. Aayusin ko 'yong megaport.
Medyo tahimik siya.
Di ko alam kung makakatulong 'yon.
Kung makakatulong sa assessment mo 'yong pagtingin at mga napapansin ko.
Ayan na.
-Mga pasa at galos lang. -Nabasa ko 'yong report.
-Sinisisi nila ang isa't isa. -Alam ko. Nabasa ko.
Limang beses ka nang bumisita?
Oo.
Alam mo na ba ang sasabihin mo sa report?
Wala ako rito kung di ko alam.
Kasi 'yong isa… 'Yong kagaya mo, tatlo lang 'yong kailangan niya…
Wag ka nang magsalita. Hindi ko pwedeng malaman
'yong sinasabi, ginagawa, o iniisip ng ibang psychologist.
Tamang assessment 'yong kailangan, hindi pinakamabilis.
-Sorry, tatanga-tanga lang ako. -Hindi. Gano'n lang ako magtrabaho.
Ayun. Nakapuwesto na si Jamie. Ihahatid na kita.
Kukuha ako ng hot chocolate sa machine.
Naaalala ko.
Bitawan mo 'ko!
Ayoko! Umalis ka rito!
May torture lab kami sa basement, e.
Aprubado ng gobyerno. Sekreto lang.
Ano 'yan?
Mahilig siya sa hot chocolate na may marshmallows.
Seryoso ka talaga, ha. Wala pang gumagawa niyan dati.
Si Mark yata 'yon.
Puro paso ng radiator, kawawang bata.
Di ko alam kung ano'ng ginawa niya para ikulong siya rito.
Di lang siya kasingsikat ng Jamie mo.
-Ano ba? Bilis! -Papunta na kaming dalawa.
Sige. Alam mo kung nasaan ako.
-Okay ka lang? -Oo.
-Hi, Jamie. -Hi.
-Nandito lang kami pag kailangan mo. -Sige.
-Ikaw din, Jamie. -Oo.
Magbabantay kami, okay?
Hot chocolate.
May sprinkles?
Marami.
Naalala mo. Salamat.
Tinirhan kita ng kalahating sandwich, baka nagugutom ka.
Ano 'yan?
Cheese at pickle.
Walang kamatis?
Hindi bagay 'yong kamatis sa pickle.
Walang salad?
Gagawin ko ba 'yon sa 'yo?
Walang kamatis. Walang salad. Cheese at pickle lang.
-Gusto mo ba? Pwede pa 'to mamaya. -Kakainin ko na.
Di ako mahilig sa pickle, pero kakainin ko.
-Gawa mo ba 'to? -Oo.
-Gumagawa ka ng sandwich, ha? -Bakit, weird ba 'yon?
Hindi. Gumagawa din 'yong mama ko.
Pareho pala kami.
Masarap 'to.
Medyo mainit.
Ayos lang na mainit.
-Mas ayos 'yong itsura mo ngayon. -Ano'ng ibig sabihin no'n?
Nagkakakulay ka na ulit.
-Para kang lola. -Talaga?
"May kulay ka na. Wala ka nang sakit."
Ang galing ng boses mo.
Hindi.
Nakikita mo ba ang lolo't lola mo?
Hindi masyado ngayon.
Bago ang lahat ng 'to.
Oo, medyo.
Sa side ng papa ko. Mama't papa ni Papa. Di kasundo ni Mama 'yong kanya.
Napag-usapan na nga natin 'yan.
Ikuwento mo nga 'yong parents ng papa mo.
Ewan ko. Parang siya rin.
Ano'ng ibig mong sabihin?
May mga sarili silang gusto. "Walang gravy. Ano ba 'yan?"
O kaya "Gusto ko ng isang slice kung meron ka, Amanda."
Slice ng ano?
Tinapay.
-Sosyal ka, 'no? -Hindi, magkaiba lang tayo ng lugar.
E, ano'ng tawag mo sa tinapay kung di mo alam 'yong slice?
Tinapay?
Sosyal ka.
Oo na, kung do'n ka masaya, Jamie.
Ano'ng tawag mo sa lolo mo? Siguro "Grandpa".
-Hindi, a. -'Yon siguro.
"Pop-pop" ang tawag ko sa kanya.
Ano?
Talaga ba?
Oo nga.
-Hala, ngayon ko lang narinig 'yon. -Di ko alam kung bakit.
Baka siya 'yong nagsabing 'yon ang itawag ko sa kanya. Ewan ko.
Grabe, sosyal ka talaga.
Di mo ba titikman 'yong sandwich?
Mamaya na lang. May pickle kasi, e.
Ayoko no'n.
Ayaw mo?
-Nagkamali pala 'ko. -Oo, sobra.
Okay.
Pwede bang ikaw ang pag-usapan natin?
Nakikita mo 'yong papa mo sa lolo mo, 'no?
Ewan ko.
Dahil ba sa sinasabi nila o sa mga ginagawa nila?
Anong klase ba 'yong papa mo at papa niya.
Lalaki sila.
Okay bang gamitin 'yong salitang "masculine"?
Ginamit mo na, e.
Pag naririnig ko 'yong "masculine", naiisip ko, kayang magkumpuni.
Mahilig bumuo ng kung ano-ano.
Mahilig sa sports. Mahilig pumunta sa mga bar.
Oo.
Hindi 'yong sa bar, pero gano'n nga.
Di pumupunta sa bar 'yong papa mo?
Hindi naman.
Di tulad ng pop-pop ko.
-Lagi mong ipapaalala sa 'kin 'yan, 'no? -Oo.
Mas mahilig sa bar 'yong lolo mo?
Ewan ko.
-Di ko na siya madalas nakikita. -Tuwing kelan na lang?
Every other Sunday siguro.
Minsan weekday pag parehong may trabaho sina Mama at Papa,
pero mas madalas si Lola.
Maraming beses pag bakasyon.
-Pumunta kami sa Tenerife dati. -Bakasyon 'yon?
Hindi, namitas kami ng saging.
-Siyempre, bakasyon. -Okay.
Ngayon ko lang yata narinig na pambara 'yong namitas ng saging.
'Yong isa pang naiisip ko pag naririnig ko 'yong "masculine"
ay kung pa'no sila…
Nagsimula 'to no'ng sinabi kong para kang lola.
Ano?
Nagsimula 'to kasi sabi ko para kang lola.
Puro tungkol sa pagiging masculine 'yong sinasabi mo.
Oo.
No'ng una kang pumunta rito, may totoong tanong ka.
"Tama ba 'to, Jamie? Alam mo ba kung mali 'to, Jamie?"
Puro kalokohan ka na lang ngayon.
Sana hindi.
Puro ka kalokohan ngayon kasi no'ng una,
"Normal ba o hindi pag kinain ng guinea pig ang anak niya?"
Ngayon "Ano'ng tawag mo sa tinapay?"
-Interesado lang ako. -Para kang nanloloko.
Nanloloko? Pa'no kita niloloko?
Okay lang 'yong papa ko.
Ayos na ba?
Okay. Alam ko.
Puro tungkol sa kanya.
Hindi naman kailangan.
Sige, kung 'yan ang nararamdaman mo. Pero di kita niloloko.
-Naaasar ka na sa 'kin. -Hindi.
Patingin nga ng notes mo? Ano'ng sinulat mo tungkol sa 'kin?
-Nagsusulat ba 'ko? -Sigurado may sinusulat ka.
Oo.
Patingin ng sinulat mo. Ano'ng sinulat mo?
Hindi pwede.
-Sabi ng mga abogado, boss mo kami. -Di nila sinasabi 'yan, Jamie.
Alam ko kasi tinanong ko sila no'ng sinabi mo 'yan dati.
Kinausap mo sila?
Kinuha ako ng team mo, pero di ikaw ang boss ko.
-Ano'ng sabi mo sa kanila? -Gumagawa ako ng independent…
Ano'ng sabi nila sa 'yo?
Independent pre-sentence offense report
na babasahin ng judge para maunawaan ka niya
at 'yong pagkakaunawa mo sa mga kaso. Okay ba?
Gusto lang kitang makausap at gusto kong kausapin mo 'ko, Jamie.
Oo, meron akong mga deretsahang tanong, pero…
Naiinip ka na ba?
-Hindi. -Okay.
Sa tingin ko, mas malalim ka pa at ang ibang tao
sa mga makukuha sa deretsahang tanong.
Maganda 'yong pag-uusap natin dati. Subukan ulit natin?
Ano'ng pinag-usapan natin?
Mga kaibigan, kapatid, saka mama mo.
-Di ko naaalalang kinuwento ko sila. -Kinuwento mo.
Pati nararamdaman mo sa kanila. 'Yong tingin sa 'yo ng mama mo.
-Ngayon naman si Papa? -Marami akong gustong pag-usapan.
Pwede kong sabihin 'yong mga nilista ko na gusto kong pag-usapan.
Sige nga.
Gusto kong pag-usapan natin 'yong pakikipag-away mo.
-Wala lang 'yon. -Interesado ako kung ba't ka nakipag-away.
-Siya 'yong nauna. -Bakit?
Kasi may pinagtalunan kami. Wala 'yon. Di naman totoong away 'yon.
-Hindi nakakatuwa? -Hindi.
Sige, iba na lang.
-Ako na ang masusunod, di ba? -Siguro.
Nilista ko rin na itatanong ko sa 'yo kung ano'ng pakiramdam ng pagiging lalaki.
Gusto mo ng titi at bayag?
Interesado 'ko kung ano'ng pakiramdam ng pagiging lalaki sa 'yo.
Ewan ko.
Masyadong malalim 'yong tanong?
Masyadong mababaw 'yong pakikipag-away.
Kaya nga mas maganda kung makikita ko kung saan mapupunta ang usapan
pag tinanong ko kung ano'ng masasabi mo sa papa at sa lolo mo.
'Yong tipo ng pagkalalaki nila.
Kesa sabihing "Ano'ng pakiramdam ng pagiging lalaki, Jamie?"
"Ano'ng pakiramdam ng pagiging lalaki, Jamie?"
Di kita niloloko.
Nakikipag-usap lang ako.
Ano, okay lang bang pag-usapan natin 'yong papa mo?
Pwede bang patingin ng notes mo? Ano'ng sinulat mo saka pa'no mo sinulat?
Hindi pwede.
Di ikaw 'yong masusunod.
Gusto ng papa mo ang trabaho niya?
Nag-aayos siya ng kubeta. Ano sa tingin mo?
Masipag siya.
Laging nasa trabaho. Mas malaki ang kita pag emergency plumbing na lampas sa oras.
Nakakatawa ba siya?
Minsan.
Mapagmahal?
-Hindi, weird 'yon. -Magagalitin?
Siguro.
Matindi ba siyang magalit?
Di niya 'ko pinapalo.
Okay, sige pa.
Anong sige pa?
-Dahil ba dito 'yon? -Bakit mo nasabing galit siya?
Nagagalit lang siya. Lahat naman tayo, e.
Okay. Okay lang 'yon. Normal lang siyang magalit.
Nanira siya ng shed dati no'ng galit na galit siya,
pero pinakamalala na 'yon.
Natakot ka ba?
Hindi, medyo natawa nga ako no'n, e.
Pati si Lisa. Tapos pinaakyat kami ni Mama.
Di naman siya laging gano'n.
Bihira lang.
Ano'ng ginagawa niya pag walang pasok?
Parang tine-test mo siya, a.
Hindi, interesado lang ako sa tingin mo sa kanya.
Malaking parte siya ng buhay mo. Appropriate adult mo siya.
Oo, kasi hindi siya nanghuhusga.
Mabait siya, e.
Mabuti kung gano'n.
Ano'ng ginagawa niya pag walang pasok?
Mahilig siya sa lahat ng sport.
Sabi ni Mama, kahit panonood ng lawn bowls kayang gawing masaya ni Papa.
Nanonood ba kayo ng lawn bowls?
Hindi ako mahilig do'n.
Wala kang gustong sports?
-Oo. -Kahit isa?
Oo, hindi ako magaling sa gano'n. Pero magaling akong tumakas sa PE.
Pa'no mo ginagawa?
Masakit ang ulo. Napilayan.
Masakit ang tiyan.
"Sir, nahihilo ako. Pwede ba 'kong umupo?" Mga gano'n.
Ano'ng tingin ng papa mo do'n?
Wala… Hindi niya…
Hindi niya alam.
Alam niyang hindi ako sporty.
Sinasamahan niya 'ko sa football dati.
May…
Merong football tuwing Sabado.
Tapos…
Ichi-cheer niya 'ko, pero…
Pero pag sumasablay ako…
Titingin lang siya sa malayo.
Kunwari di niya nakita?
Siguro, o baka…
Baka ayaw niya lang na makita kong
naaawa siya.
Naawa?
Ewan ko.
Napahiya.
Ano'ng naramdaman mo no'ng nakita mong napahiya siya?
-Dapat sabihin mong di siya napahiya. -Gano'n?
Oo.
Dapat sabihin mong "Sigurado ako, di siya napahiya. Nasa isip mo lang 'yan."
O 'yon talaga ang naiisip mo? "Hindi niya ikakahiya 'yong anak niya."
-May iba bang nagsabi niyan sa 'yo? -'Yon ang tamang sabihin.
-Di ba pagsisinungaling 'yon? -Hindi.
Ewan ko. Ayoko ng nagsisinungaling.
Di rin ako mahilig sa school sports.
Pero magaling ka naman sa ibang bagay, di ba?
Ba't mo naman naisip 'yan?
Halata naman sa 'yo, saka…
Matalino ka kaya…
Sa tingin mo, hindi ka magaling sa ibang bagay?
Wala akong pakialam kung di ako magaling.
Mahirap sigurong maramdaman 'yan.
Hindi.
Maraming nag-iisip niyan.
Karamihan ng tao, iniisip na palpak sila.
Maraming gano'n.
Ganyan din ba ang kapatid mo?
Hindi.
Matalino si Lisa.
E, 'yong papa mo?
Ewan ko.
Pero si Mama, gano'n.
Iniisip ng mama mo na palpak siya?
Masarap siyang magluto ng roast…
Tanungin mo na lang siya.
-Nakilala mo na ba sila? -'Yong pamilya mo?
-Oo. -Nakausap ko sa telepono ang papa mo.
-Talaga? -Oo. Parte 'yon ng assessment ko.
Kumusta siya?
Okay naman. Malungkot siyang nandito ka. 'Yon lang ang masasabi ko.
Mali naman
na nandito ako.
Pwede bang magtanong?
Siyempre naman.
-Pwede mo ba 'kong ilabas dito? -Di kita matutulungan diyan.
Ba't di nila 'ko ilagay sa totoong kulungan?
-Walang mas magandang facility. -Kaya sa mental na lang?
-Ligtas na training center 'to. -Training?
Saan kami ite-train?
Sigaw lang nang sigaw 'yong ibang bata.
Umuugoy sila, sumisigaw sa Coronation Street.
Sumisigaw buong Corrie.
May batang nagwawala pag nakikita si Steve McDonald. Nakakabaliw dito.
-Pinakamaganda na 'to para sa 'yo. -Sa bahay lang si Ryan hanggang trial.
Di inakusahan si Ryan ng seryosong krimen.
Inakusahan. Puro paratang lang lahat.
Kung totoong sinaktan ko siya, sige lang. Pero hindi…
-Sa pagkakaintindi ko, di ko… -Ililipat ba 'ko para sa trial?
Wala pang desisyon.
Alam mo kung saan? Sa London o local lang?
Umupo ka, Jamie. Pag di ka umupo…
Di mo alam o ayaw mo lang sabihin?
Wala pang nagiging desisyon. Umupo ka.
Ayoko nga!
Kung hindi, ititigil natin 'to.
-'Yan nga ang gusto ko. -Talaga?
Para mainis ka. Mapipilitan kang umuwi tapos babalik ka na lang.
Jamie, pag di ka umupo…
Ayoko nga sabing umupo!
Di mo 'ko pwedeng utusang umupo!
Hindi mo kontrolado kung ano'ng…
Tingnan mo 'ko!
Hindi mo kontrolado ang gagawin ko sa buhay ko.
Isaksak mo 'yan sa maliit na kokote mo!
Putang ina!
May problema ba?
-Walang problema. -Tangina.
Jamie.
Napasigaw ako. Sorry.
-Gusto mo bang ilabas muna namin siya? -Wag na. Kukuha muna ako ng tsaa.
Pwedeng pahingi ulit ng hot chocolate?
-Sige. -Di naman kailangan.
Sige.
Sakit siya sa ulo, 'no?
Pwede kong tingnan sa camera?
-Walang audio. -Ayos lang. Pwedeng patingin?
Oo naman. Ang bahay ko ay bahay mo rin. Kung anuman 'yong sinasabi nila.
-Mauna ka. -Salamat.
Ano'ng nakikita mo?
Ano'ng hinahanap mo? Body language ba?
May binabasa akong libro tungkol do'n, e.
Bigay ng kapatid ko.
Alam mo,
nagtatago ang mga tao.
Alam kong alam mo na 'to,
pero lagi silang nagtatago.
Baka nagsasabi sila ng totoo gamit ang katawan nila.
-Mga mukha… -Oo, siguro.
Di ko kaya 'yong ginagawa mo.
Di ko rin kaya 'yong ginagawa mo.
Palit tayo ng trabaho?
Ilang oras ka?
Magkano ang sahod mo?
-Magkano ang Christmas bonus mo? -Ayoko. Gusto ko 'yong trabaho ko.
Kasi
ayoko 'yong sa 'kin.
Kaya diyan ka na sa trabaho mo.
Oo nga.
'Yan lang ang kailangan ko.
Dib dib dib.
-Masaya 'kong makatulong. -Salamat.
Salamat.
Mas komportable ba kung dito lang ako?
Hindi, ayoko 'yon.
Ganito, Jamie. Hindi ako pulis. Hindi kita paaaminin.
Nandito ako para maintindihan. Alam kong iniisip mong niloloko kita.
Dati ko pa sinabi 'yan.
Gusto ko lang maintindihan kung ano'ng pagkakaintindi mo.
Naiintindihan ko
na kailangan mong maintindihan kung ano'ng pagkakaintindi ko.
Sige na.
Magtanong ka na.
Aayusin ko na.
Okay.
'Yong isa pang naiisip ko
pagdating sa salitang "masculinity"
ay kung ano'ng nararamdaman ng mga lalaki sa mga babae.
-Babalik na naman tayo diyan? -Oo. Okay lang ba?
Oo.
Kailangan mong maintindihan ang pagkakaintindi ko sa babae.
-Nakalimutan ko 'yong hot chocolate. -Ayos lang.
-Kukunin ko. -Wag na, umupo ka na lang, please.
Ayos lang. Di ko deserve 'yon.
Sumigaw ako, e.
Magtanong ka na tungkol sa mga lalaki, babae, kahit ano.
Siyempre, may pagtingin ka sa mga lalaki at babae.
Kumusta ang papa mo sa mama mo?
-Inaatake mo na naman ang papa ko? -Di ko siya inaatake.
Mabait si Papa kay Mama.
Sabi mo, nanira siya ng shed.
Oo, nagagalit siya sa sarili niya, pero di niya sinasaktan si Mama.
Nakikipag-usap ba siya sa iba?
-Ano? -Mabait ba siya sa ibang babae?
Ano? Hindi.
Mahal niya ang mama ko.
Tinatanong ko lang kung may kaibigan siyang babae.
Wala, 'yong mga kaibigan niya lang.
Puro lalaki sila?
Mali ba? Ano'ng ibig sabihin no'n?
Hindi mali 'yon.
Akala ko, tapos na tayo kay Papa.
-Jamie, gusto ko lang maintindihan… -Maintindihan.
Alam ko, pero wala siyang kinalaman dito.
Okay, ayos lang 'yon.
-May kaibigan ka bang babae? -Wala.
Gaya ng papa mo, puro lalaki ang kaibigan mo?
Mas normal 'yong mga tanong no'ng isang doktor.
-Okay. -Alam mo kung ano?
Di ko pwedeng malaman.
Sinasabi ko lang.
Di ko pwedeng malaman. Dapat independent 'yong conclusion ko.
Oo na, sige. Di ko sasabihin.
Ano'ng tingin mo sa mga babae?
Gusto ko sila.
Pero, tulad ng sabi mo, hindi mo sila kaibigan?
Hindi ako tanga.
-Nagkakagusto ka ba sa mga babae? -Oo, hindi ako bakla.
Malinaw na sa 'tin na wala kang girlfriend.
Oo.
Hindi ko pa yata natanong. Gusto mo bang magka-girlfriend?
Oo, sino'ng ayaw?
Kung meron, ano'ng gagawin mo sa kanya?
Ano 'yon?
Ilalabas mo ba siya? Saan mo siya dadalhin?
Sa sinehan.
Ano'ng panonoorin n'yo?
Horror.
PG 15?
Oo, hindi sila nagche-check. Madaling makapasok.
Pagkatapos sa sinehan,
maglalakad ba kayo, ihahatid mo siya sa kanila?
Hindi.
Di ko muna siya ihahatid.
Gusto mo ba siyang halikan?
Pwede mo bang itanong 'yan?
Di ba pinag-aaralan 'yon sa PSHE?
Ano sa tingin mo ang normal
na ginagawang sexual sa babae o lalaki ng ganyang edad?
-Hindi nga ako bakla. -Wala akong sinabing gano'n.
-Gusto mo talaga 'kong sumagot? -Oo, kung pwede.
Ewan ko. Hawakan. Halikan.
Pa'nong hawakan?
Hawakan 'yong private parts niya.
Dibdib niya?
-Oo. -Likod niya?
-Oo. -Puki niya?
Pepe niya?
Ewan ko, siguro.
-Baka hindi? -Pwede.
Pwede mo ba talagang itanong 'yan?
Sa tingin mo, normal para sa straight na lalaking 13 years old
na hawakan 'yong dibdib at likod ng babae?
Sa labas o loob ng damit?
Sa loob,
siguro.
Mas madalas sa labas.
Nagawa ko na lahat 'yan. Manghalik at manghawak.
Okay.
May dalawang nagpakita ng dede nila sa 'kin. Dibdib.
Okay lang. Wag mo 'kong gayahing magsalita.
Tapos hinawakan ko…
Okay.
'Yong isa sa kanila, hinipo 'yong titi ko
sa labas ng pantalon ko.
Okay.
Nagustuhan niya naman.
Nagustuhan mo ba?
Oo naman.
Hindi talaga.
Hindi mo nagustuhan?
Ewan ko.
Walang tama o maling sagot dito, Jamie.
Alam mo 'yan. Subukan mo lang sabihin 'yong totoo.
Oo.
Hindi nangyari 'yon.
-Hindi ka hinipuan sa pantalon? -Hindi.
May dalawa bang babaeng naghubad sa harap mo?
Wala, pero…
-Nakakita na 'ko ng pictures. -Nakakita ka ng porn photos?
Hindi porn.
Lahat nanonood ng porn.
Dalawang kakilala kong babae na batchmate ko.
Nakita mo 'yong pictures ng dalawang batchmate mong hubad?
Oo.
Matutuwa ba sila na nakita mo 'yon?
Nakita din ng iba.
Isa ba si Katie sa dalawang 'yon?
Ano?
-Pa'no mo nalaman 'yan? -Ano'ng pakiramdam…
-Pa'no mo nahulaan 'yon? -Di ko hinulaan. Tinanong ko.
Gusto kong malaman kung ano'ng naramdaman mo.
-Kung tinigasan ba ako? -Tinatanong ko 'yong naramdaman mo.
Nagustuhan ko. Pwede ba nating pag-usapan 'to?
Ano'ng nararamdaman mo pag tumitingin sa pictures ng mga hubad?
Ano sa tingin mo?
Ano'ng nararamdaman mo pag tumitingin sa pictures ng mga hubad na kakilala mo?
Ewan ko. Masaya.
Powerful ba?
-Para bang may power ka? -Hindi.
Ang weird no'n.
May gusto ka ba kay Katie?
Hindi ko siya type.
Kaya wala?
Medyo,
pasensiya na, pero flat siya.
Sige.
Sinabi 'yon ng lahat ng nakakita. Hindi lang ako.
Pinagpasa-pasahan sa school 'yong picture. Sa Snapchat, alam mo 'yon.
Taas niya lang
'yong kita.
Wala nang iba.
Pinadala niya kay Fidget, tapos pinasa sa iba.
Ba't niya pinadala kay Fidget?
Ewan. Baka may gusto siya do'n.
Inaakit niya si Fidget?
Hiningi yata ni Fidget.
Wala na siyang makukuhang iba, 'no?
Wala. Patay na si Katie, e.
Hindi.
Hindi galing sa kanya.
Galing sa ibang babae.
Wala nang magpapadala sa kanya kasi hindi niya iningatan 'yong dati.
Tanga, e.
Sa tingin mo, dapat nangolekta siya ng iba pang picture
bago niya pinadala sa ibang lalaki?
Oo. Ewan ko.
Ba't mo sinabing "Patay na siya" nang gano'n lang?
Kasi patay na siya.
Jamie, tinanong ko kung may nagugustuhan kang babae.
May nagkakagusto bang babae sa 'yo?
Anong klaseng tanong 'yan?
Ano sa tingin mo? May nagkakagusto bang babae sa 'yo?
Wala.
Siyempre, wala.
Bakit "siyempre, wala"?
Kasi…
pangit ako.
Ano'ng nararamdaman mo do'n?
-Dapat sabihin mong di ako pangit. -Di importante 'yong tingin ko.
Di mo sinasabi 'yong sinasabi ng iba.
Ano kung sabihin ko 'yon?
Ba't di mo sinasabi 'yong sinasabi ng iba?
Dapat kinontra kita no'ng sinabi mong napahiya ang papa mo,
tapos dapat kinontra kita no'ng sinabi mong pangit ka?
Ewan ko.
Interesado ako kung ba't tingin mo pangit ka, Jamie.
Oo, kasi…
Ang pogi ko, e.
Interesado ako do'n
kasi mas importante sa 'kin 'yong iniisip mo kesa sa totoo, okay?
Ano'ng pakiramdam ng pagiging pangit?
Ano'ng mararamdaman mo?
Hindi mo alam.
-Di ka pangit. Sobrang ganda mo. -Di 'to tungkol sa 'kin.
-Sa tingin mo, di ka maganda? -Di ako 'yong pinag-uusapan dito.
Akala mo di ka maganda? Tingin mo pangit ako?
Wala akong sinasabing gano'n ang tingin ko. May dahilan 'yon.
-May dahilan 'yon. -Gusto kitang maintindihan.
Para maintindihan ang pag-intindi ko sa naiintindihan ko.
Oo.
-Mas madaling kausap 'yong isa. -Okay.
Mas madali 'yong pag-check niya sa 'kin.
-Kailangan ng dalawang opinyon. -Kung alam ko ang ginawa ko.
Hindi, tangina! Hindi ko sinabi 'yon!
Kung anu-ano'ng pinapasabi mo sa 'kin! Parang tina-trap mo ako!
-Masyado kang… -Jamie!
Ano 'yon?
Ha?
Anong katarantaduhan 'yon?
Sinenyasan mo siya na para kang reyna?
Kailangan mong umupo.
Tangina.
Tangina naman.
-Hindi ka ba uupo? -Leche ka!
Pucha naman, o.
Tangina.
Buwisit.
Tapos ka na ba?
Sige.
Uupo na ako.
Masaya ka na?
Ano?
Aalis ka na ba?
Aalis ka na?
Gusto mo ba?
Di ako ang masusunod, di ba?
Kung gusto mo, aalis na 'ko, Jamie.
Sinabi mo sa dating session natin
na may mga kaibigan ka, sina Tommy at Ryan.
Pero di mo matatawag na sikat ang sarili mo.
Oo.
Sabi mo binu-bully ka. Binu-bully kayong tatlo.
Hilig n'yong pag-usapan 'yong bullying.
Tinatawag na Round Pounds si Tommy
kasi sa Poundland namimili 'yong mama niya.
Oo, pero di totoo 'yon.
Tinatawag na bobo si Ryan.
Bobo talaga si Ryan.
Totoo ang isang 'yon.
-Pakiramdam n'yo, tinatalikuran kayo. -Ang lalim ng sinasabi mo.
Sabi mo, minsan nagkakapisikalan.
May mandudura sa inyo sa mga bintana.
Pinapatid at tinutulak kayo.
Oo.
-Tinutukso at sinasaktan kayo. -Hindi. Pinatid saka dinuraan lang ako.
Ang tanong ko, Jamie, bakit kay may Instagram?
Ano?
-Kailangan ko, e. -Bakit?
Para makita 'yong account ng iba.
Di mo makikita pag wala ka no'n.
Oo nga. Saka marami kang fina-follow na babae sa Instagram. Mga model.
Oo.
Di kailangang mag-upload. Ba't nag-a-upload ka?
Ba't ka nag-a-upload ng picture mo?
Ewan ko. Bawal ba?
Oo.
Para patunayan sa mga bully na masaya kayo nina Tommy at Ryan?
Ano? Hindi.
Para ipakitang masaya kayo ng pamilya mo?
Di ko sila ina-upload.
Kung meron man, tinag lang ako ng kapatid ko.
Kasi iniisip mo na baka may mag-like ng picture mo?
Baka may makausap ka, magkaro'n ng friend, makakilala ng babae?
Ano? Hindi. Ano ba'ng pinupunto mo?
Maraming beses na nag-comment si Katie sa mga picture mo.
Oo.
Ano'ng ginagawa mo?
Ano 'to?
Umusod ka.
Sinulat niya 'to.
Hindi. Pwede mo bang itanong ang mga 'to?
-Pasado kay Dillon ang mga tanong na 'to? -Oo.
Pumayag siya. Pwede akong magtanong ng maseselang bagay.
Pero kung hindi ka komportable o may mga tanong ka,
may mga tao sa facility na 'to na makakatulong sa 'yo. Okay?
Sinulat 'to ni Katie sa Facebook feed mo.
Facebook?
Instagram.
Ayos ka lang ba?
Medyo namumula ka.
Natakot ka ba no'ng sumigaw ako?
-Sinulat niya 'to sa Instagram mo. -Thirteen lang ako.
Hindi naman ako nakakatakot.
-Ano ang mga emoji na 'to? -Nakakahiya naman.
Natatakot ka sa 13 years old.
Ano'ng ibig sabihin ng emojis na 'to?
Ano 'tong kidney beans? Kidney beans 'to, di ba?
Nagkukunwari siya na kasali ako sa isa sa mga truth group na 'yon.
Anong truth group?
'Yong mga nagsasabing ayaw at walang pakialam ang mga babae sa 'min.
-Kasali ka ba do'n? -Hindi.
Pero alam mo ang sinasabi nila?
Oo, kasi 'yon ang pinag-uusapan ng lahat.
Tungkol sa incel. Kaya tiningnan ko, pero di ko nagustuhan.
Tungkol ba sa pagiging incel mo ang sinasabi niya sa mga 'to?
Oo.
Pwede mo bang ipaliwanag?
Gusto ng love, di mo makukuha.
Ang sakit ng lalamunan ko.
Red pill, sumasabog.
Kapareho 'yan ng red pill.
Tapos 'yan 'yong 80-20.
Ano 'yong 80-20?
'Yong 80% ng mga babae, may gusto sa 20% ng mga lalaki.
Sa tingin ko, tama sila do'n.
Maraming nag-like sa mga comment niya.
Oo, akala nila nakakatawa.
Nasaktan ka siguro do'n.
Siguro.
Ginawa pa ba niya 'to sa iba?
-Hindi. -Ba't niya ginawa sa 'yo?
Kasi pangit ako.
-'Yon ang dahilan kaya ginawa niya 'yon? -Pinakapangit yata ako kaya…
Kinausap mo ba siya dahil do'n?
-Oo. -Ano'ng sabi mo?
Ewan ko. "Hindi ako tulad ng sinasabi mo," o…
Ano'ng sabi niya?
Wala.
Ngumiti lang siya at sinabing "Okay."
Tapos umalis na.
Hindi mo kinuwento sa iba?
-Huli na para diyan. -Nasaktan ka siguro.
Di ko siya pinatay.
Akala n'yo ginawa ko dahil sa video. Di na mapagkakatiwalaan ang mga video.
Fake news lang 'yon.
-Di kita ija-judge. -Di ko siya pinatay.
Maldita siya. Kahit ikaw, nakikita 'yon.
Dapat pinatay ko siya, pero hindi.
Ang ginawa ko lang…
Ang ginawa ko lang ay…
Tingnan mo ikaw.
Umaasang may sasabihin akong importante.
Ang ginawa ko lang…
Inaya ko siyang lumabas pagkatapos no'ng picture.
Nag-sorry ako na ginawa nila 'yon sa kanya.
Ipinakita sa lahat 'yong dede niya. Dibdib niya.
Niyaya ko siya sa perya.
Alam mo,
akala ko mahina lang siya…
Akala ko mahina lang siya, kaya…
Kasi tinatawag siyang pokpok ng lahat,
o kaya flat, kaya akala ko mahina na siya,
kaya magugustuhan na niya 'ko.
Ang talino no'n, di ba?
Yayain siyang lumabas kasi wala nang may gusto sa kanya?
Pinuntahan ko siya, nag-sorry ako sa nangyari. Kasi gago si Fidget.
Sasamahan ko siya sa perya kung gusto niya.
Naisip mo na mas madali na siyang makuha kasi mahina siya?
Oo.
Sabi mo, hindi mo siya gusto.
Totoo namang flat siya, pero ayos lang sa 'kin. Okay lang 'yon.
Sinuot ko 'yong magandang tracksuit ko, tapos…
Di ko alam ba't sinasabi ko sa 'yo 'to, pero ang sabi ko,
"Gusto mong pumunta sa perya?"
Ano'ng sabi niya?
Tuma…
Tumawa siya, tapos sabi niya, "Di pa 'ko desperado."
Saka nangyari 'yong mga emoji?
Oo.
Inaatake ka niya kasi inakala mo na maaaya mo na siyang lumabas?
-Ikaw ang nagsabi niyan. -Unfair ba 'yon?
Maldita siya,
di ba?
Dahil sa ginawa niya.
Bully saka maldita siya.
Bully saka maldita siya, di ba?
Pero 'yon ang problema.
Di ko siya ginalaw no'ng gabing 'yon.
Pwede ko siyang hipuan, pero di ko ginawa.
May kutsilyo ako. Takot siya. Pero di ko ginawa 'yon.
Pwede kong hawakan kahit anong parte niya. Gusto ko, pero di ko ginawa.
Kung iba 'yon, hinipuan na siya.
Kaya mas mabait ako.
Di ba?
Di totoo 'yong mga sinabi ko. Pagod lang ako.
Ang daldal ko na. Pagod na 'ko.
Pagod na pagod na 'ko.
Hindi ko siya pinatay.
Jamie, naiintindihan mo ba kung ano ang kamatayan?
-Ano? -Naiintindihan mo ba ang kamatayan?
Oo.
Naiintindihan mong wala na si Katie at di na siya babalik?
Di ko ginawa 'yon.
Kahit ano'ng sabihin mo sa ugali niya…
-Hindi naman siya maldita. -Kahit ano'ng sabihin mo, wala na siya.
Tinapos ng pumatay sa kanya
'yong pagkakataon niyang magkaro'n ng kinabukasan.
Di ko sinasadyang maging masama sa kanya.
-Jamie, naiintindihan mo ba? -Ayaw niya lang sa 'kin.
Oo, hindi ako bobo.
-Naiintindihan mong krimen ang pumatay? -Oo.
Naiintindihan mo na pag napatunayang guilty ka, ikukulong ka?
-Sino'ng di alam 'yon? -Naiintindihan mo sino'ng magdedesisyon?
-'Yong judge. 'Yong jury. -Okay.
Jamie, huling session na natin 'to.
Ano?
-Ang gusto kong gawin mo… -Hindi. Bakit?
Samantalahin mo 'yong ibibigay na serbisyo sa mental health.
-Ayoko. Bakit? -Makakatulong 'yon sa 'yo.
-Ayoko, hindi. -Tingin ko lang naman 'yon.
Tapos babalik ka. Pupuntahan mo ulit ako?
Kailangan ako sa ibang lugar, e.
-Tapos na? Gano'n na lang 'yon? -Sana seryosohin mo 'yong sinabi ko.
-Salamat sa oras mo. -Salamat sa oras ko?
-Frank! Salamat kasi kinausap mo… -Akala mo nagsabi ako ng totoo?
-Sasabihin mo ba sa judge? -Tingin ko, nagsabi ka ng totoo.
'Yong pagkakaintindi mo lang ang sasabihin ko.
'Yong pagkakaintindi ko.
-Di ka man lang magpaalam nang maayos. -Maayos 'to.
-Parang hindi. -Tama na 'yan.
Hindi pa kami tapos.
-Tapos na. Salamat, Frank. -Hindi!
Pwede bang magtanong?
Oo.
Gusto mo ba 'ko?
-Nandito ako para sa trabaho, Jamie. -Di mo ba naiisip 'yon?
-Trabaho kong i-assess ka. -Kasi gusto kita.
Hindi sa may gusto ako sa 'yo. Bilang tao lang.
-Tara na, bata. -Di mo ba 'ko nagustuhan?
Ano'ng tingin mo sa 'kin?
-Magdesisyon ka na! -Malaking tulong 'to.
Wag mong sasabihin sa kanila na ginawa ko 'yon!
-Wag mong subukan! -Halika na.
Wag mong… Bitawan mo 'ko! Wag mong susubukan!
-Hoy! -Tangina!
-Halika na. Jamie, please. -Di mo ba 'ko gusto?
Okay? Jamie, halika na.
-Ano'ng tingin mo sa 'kin? -Okay.
Sabihin mo kay Papa na okay lang ako.
Sabihin mo kay Papa na okay ako!
-Sabihin mo, ayos lang ako! -Jamie, kumalma ka.
-Sabihin mong ayos lang ako. -Hoy!
Sabihin mong okay lang ako, please!
Diyos ko.
Nagsalin ng Subtitle: Erika Ivene Verder Columna